title: Locucions adverbials cuantitativas en aragonés
text: As locucions adverbials quantitativas en aragonés fan a mesma función que un adverbio de quantidat, diferenciando-sen d'estos por tener unas quantas palabras en cuenta d'una.
  
  Son locucions adverbials quantitativas en aragonés: a caramuello, a muntons, buena cosa, ni un sacre, una miqueta, una ripa/a ripas, un rebanyo, un trapacil.
  
  Ni un sacre 
  En aragonés ni un sacre se siente sobre tot en a zona centro-oriental, pero estió cheneral en aragonés porque tamién se documenta en ansotano y entre os residuos d'aragonés d'Alcubierre, y habría feito part de l'aragonés monegrín, que yera pareixito a l'aragonés d'o Semontano de Balbastro.
  No'n hemos cohido ni un sacre.No dehó ni un sacre.
  No hem minchau ni un sacre.
  No han feto un sacre.
  
  Xavier Tomás Arias en o suyo libro sobre l'aragonés d'o Viello Sobrarbe considera que deriva d'o latín SACRUM por decir-se no he entender ni un sacre y poder-se remontar a quan se feba misa en latín.
  
  Manimenos Joaquim Martí Mestre se troba en valenciano a palabra sacre con o significato de presona astura y de poca confianza y a locución adverbial ni un sacre en no portar ni un sacre u no tenir ni un sacre pa dicir no levar u no tener pon de diners, a l'egual que en asturiano nun tener un sacre. Tamién s'ha visto que sacre existiba en a chirga de chermanía castellana con o significato de tramposo. Seguntes Joan Coromines totz estos significatos metaforicos provienen d'a denominación d'o falcón sacre (Falco cherrug), que se lo miraban con poca estima.
  
  Referencias
  
  Bibliografía 
    Chabier Tomás Arias: El aragonés del Biello Sobrarbe. Instituto de Estudios Altoaragoneses (1999).
    Chabier Lozano Sierra: Aspectos Lingüisticos de Tella. Aragonés de Sobrarbe (Huesca). Gara d'Edizions - Prensas Universitarias de Zaragoza - Institución Fernando el Católico. 2010.
  
  Quantitativas
  Locucions quantitativas